ונדי (זמרת)

**שון סונג-וואן** (בקוריאנית: **손승완**; נולדה ב-21 בפברואר 1994), ידועה יותר בשם הבמה שלה **ונדי** (**웬디**), היא זמרת דרום קוריאנית, וחברה בלהקת הבנות הדרום קוריאנית רד ולווט. בשנת 2021 ערכה את הופעת בכורה הסולו שלה עם המיני-אלבום *[[Like Water]]*. בשנת 2022, היא הצטרפה לסופרגרופ Got the Beat של SM אנטרטיינמנט.

## ראשית חייה
ונדי נולדה ב-21 בפברואר 1994 בשכונת סיאונגבוק-דונג, שבמחוז סיאונגבוק בסיאול, דרום קוריאה. ונדי, שמגיעה ממשפחה של חובבי מוזיקה, הראתה עניין להפוך לזמרת כבר בגיל שש. מלבד תשוקתה לשירה, היא גם מסוגלת לנגן במספר כלים, כולל פסנתר, גיטרה, חליל וסקסופון.

היא התגוררה עם משפחתה בג'צ'און עד לכיתה ה' בבית הספר היסודי, אז עברה לקנדה עם אחותה הבכורה. היא התגוררה בברוקוויל, אונטריו לפני שעברה לארצות הברית כדי ללמוד בבית הספר שאטוק-סנט מרי בפאריבולט, מינסוטה, שם הייתה תלמידה מצטיינת וספורטאית, וזכתה בפרסים שונים עבור הישגיה האקדמיים ופעילויות הקשורות למוזיקה. שם, החלה להשתמש בשם האנגלי שלה, 'ונדי שון'. כשחזרה לקנדה, היא למדה בתיכון ריצ'מונד היל באונטריו, שם השתתפה במקהלת בית הספר.

## קריירה
### 2010–2014: טרום בכורה
ונדי במקור לא התכוונה להיבחן עבור SM אנטרטיינמנט, אך היא לוהקה על ידי הסוכנות כשהתלוותה לחברה לאודישן העולמי של SM בקנדה בשנת 2012. היא סיפרה ששרה את השיר "Moon of Seoul" של קים גון-מו ועברה את האודישן. היא התאמנה במשך פחות משנתיים לפני שהוצגה כחלק מקבוצת SM Rookies, קבוצת מתאמנים טרום-הופעת בכורה של SM, ב-14 במרץ 2014. כחלק מ-SM Rookies, ונדי הוציאה את השיר "Because I Love You" לפסקול הדרמה *[[Mimi]]* של Mnet והופיעה בקליפ של השיר.

### 2014–2019: הופעת בכורה עם רד ולווט ופעילויות סולו
ממוזער|ונדי בדצמבר 2014
ב-1 באוגוסט 2014, ונדי ערכה את הופעת הבכורה הרשמית שלה כחברה בלהקת רד ולווט.

ונדי שיתפה פעולה עם הראפרית יוק ג'ידאם עבור השיר "Return", כחלק מפסקול הדרמה *Who Are You: School 2015.* השיר יצא ב-8 ביוני 2015, והופיע לראשונה במקום ה-31 במצעד הדיגיטלי של Gaon. היא הוציאה שיר נוסף בשם "Let You Know" עבור פסקול הדרמה של *D-Day* ב-16 באוקטובר.

בינואר 2016, ונדי הפכה לחברת פאנל קבועה בתוכנית We Got Married והשתתפה כמתמודדת בתוכנית King of Mask Singer תחת השם הבדוי "Space Beauty Maetel". במרץ 2016, היא שיתפה פעולה עם הזמר אריק נאם בדואט בשם "Spring Love", כחלק מפרויקט SM Station של SM אנטרטיינמנט. השיר הגיע למקום ה-7 במצעד הדיגיטלי של Gaon בדרום קוריאה. ביולי 2016, ונדי וחברתה ללהקה סולגי, הוציאו שיר לפסקול בשם "Don't Push Me" עבור סדרת הדרמה Uncontrollably Fond. באוקטובר 2016, היא הפכה לחברת פאנל קבועה בתוכנית Trick & True יחד עם חברתה ללהקה, איירין. בדצמבר 2016, ונדי השתתפה בשני סינגלים נוספים עבור פרויקט SM Station, סינגל ראשון " Have Yourself a Merry Little Christmas" ו-"Sound of Your Heart", שיתוף פעולה עם מספר אמנים של SM אנטרטיינמנט. באותו חודש, היא השתתפה בגרסה האנגלית של הסינגל "Vente Pa' Ca" של כוכב הפופ הלטיני ריקי מרטין.
ממוזער|251x251 פיקסלים|ונדי בשנת 2017
ונדי הוציאה את השיר "I Can Only See You" יחד עם סולגי בינואר 2017 עבור פסקול סדרת הטלוויזיה Hwarang. בפברואר, היא ביצעה את הגרסה הקוריאנית לשיר "My Time", מתוך פסקול הסדרה הרשמי אלנה מאוולור של ערוץ דיסני. באותו חודש, היא הפכה למנחת התוכנית *K-Rush* של KBS World. ב-2 בדצמבר היא הוציאה דואט עם הזמרת בק א-יאון, בשם "The Little Match Girl".

ביולי 2018, ונדי שיתפה פעולה עם הזמר יאנג דא-יל בסינגל "One Summer" שיצא ב-2 ביולי. באוקטובר, הוכרז שוונדי עומדת להוציא דואט באנגלית עם הזמר האמריקאי ג'ון לג'נד בשם "Written in the Stars" כחלק מהעונה השלישית של פרויקט Station x 0. הקליפ לשיר יצא ב-19 באוקטובר 2018. בנובמבר 2018, ונדי הוציאה את השיר "Goodbye" עבור פסקול הדרמה The Beauty Inside.

ב-22 בפברואר 2019, ונדי הוציאה את השיר, "What If Love", עבור פסקול הדרמה Touch Your Heart . באוקטובר, ונדי השתתפה פעם נוספת בתוכנית King of Mask Singer תחת הכינוי "Green Witch".

### 2019–2020: פציעה בהופעה והפסקה
ממוזער|ונדי בספטמבר 2019
ב-25 בדצמבר 2019, ונדי הייתה מעורבת בתאונת במה במהלך חזרת הסולו שלה בטקס SBS Gayo Daejeon  לשנת 2019. על פי הטענות, בשל היעדר אמצעי בטיחות בסיסיים מצד צוות ההפקה בתכנון הבמה, ובנוסף לכך שמדרגות המעלית לא הוצבו עבור ההופעה, היא נפלה מגובה של כ-2.5 מטרים. פציעותיה כללו שבר באגן, שבר בשורש כף היד ומספר פגיעות בפנים, כולל עצם לחי סדוקה. התאונה והאשפוז שלאחריה הובילו לביטול כל הפעילויות המתוכננות שלה. בפברואר 2020 שוחררה מבית החולים לאחר חודשיים של החלמה, והחלה בטיפול אמבולטורי (טיפול חוץ).

### 2020–2023: הופעת בכורה סולו עם ''Like Water'' ו-Got the Beat
במרץ 2020, ונדי הופיעה לראשונה בציבור מאז התאונה, כאשר הופיעה בתוכנית *Listen To Books* של MBC. באותו חודש, אושר שתשתתף כמדבבת הראשית עבור הגרסה הקוריאנית של סרט האנימציה טרולים מסביב לעולם. הסרט יצא לאקרנים באפריל. במאי, היא שיתפה פעולה עם הראפר זיקו עבור פסקול הדרמה The King: Eternal Monarch עם השיר "My Day Is Full Of You".

בנובמבר 2020, מלבד השיר "Future" של רד ולווט עבור הדרמה Start-Up, ונדי הוציאה גם שיר סולו בשם "Two Words". באותו חודש הופיעה בשיר "Be Your Enemy" של טאמין מלהקת שייני. השיר נכלל באלבום האולפן שלו Never Gonna Dance Again.

במרץ 2021 הוכרז שוונדי תערוך את הופעת הבכורה שלה כאמנית סולו עם אלבום שייצא באפריל. המיני-אלבום הראשון שלה, *Like Water,* יצא לאור ב-5 באפריל, וכלל חמישה שירים בסך הכול, בהם הסינגל המוביל באותו שם.

ב-27 בדצמבר 2021 ונדי נחשפה כחברה בסופרגרופ Got the Beat לצד חברתה ללהקה, סולגי. הלהקה ערכה את הופעת הבכורה שלה ב־3 בינואר 2022.

ביוני 2023 ונדי לוהקה לתפקיד "אני" בהפקה לציון 10 שנים למחזמר *[[Rebecca]]*, ובכך ציינה את הופעת הבכורה הרשמית שלה בתיאטרון.

### 2024–הווה: ''Wish You Hell'' ועזיבה מ-SM
ב-12 במרץ 2024, ונדי הוציאה לאור את המיני-אלבום השני שלה *[[Wish You Hell]]* יחד עם הסינגל המוביל באותו שם. בנובמבר 2024, היא הופיעה בשיר "Heart on the Window" של הזמר ג'ין מלהקת BTS מתוך המיני-אלבום שלו *[[Happy]]*.

ב-4 באפריל 2025, SM אנטרטיינמנט הודיעה כי החוזה הבלעדי שלה עם ונדי הסתיים, אך היא תישאר ברד ולווט ותשתתף בכל הפעילויות הקבוצתיות העתידיות. ב-25 באפריל 2025, הוכרז כי ונדי חתמה על חוזה עם הסוכנות Asnd. ב-25 באוגוסט, הוכרז כי ונדי תוציא לאור את המיני-אלבום השלישי שלה, *[[Cerulean Verge]],* ב-10 בספטמבר. ב-20 בספטמבר, ונדי קיימה את ההופעה הראשונה בסיבוב ההופעות העולמי שלה 'W:ealive' בסיאול. סיבוב ההופעות צפוי לכלול 17 הופעות ולהסתיים במנילה ב-17 בינואר.

## דיסקוגרפיה
### מיני-אלבומים

## פרסים ומועמדויות

## קישורים חיצוניים

## הערות שוליים

קטגוריה:זמרות-יוצרות דרום קוריאניות
קטגוריה:ילידי 1994